Kamu bisa jelasin ke aku soal Gary Neville dalam bahasa jawa?

Gary Alexander Neville () ya iku salah sijiné mantan juru main bal-balan teka Inggris. Neville ndisik posisiné ya iku Bèg tengen lan main kanggo Manchester United sakdawané kariré. Ndèk klub kuwi piyambaké dadi kapten tim sakdawané 5 taun. Piyambaké uga tau main kanggo  ya iku ping 85.

Neville ngenekné kariré ndhik Old Trafford, sing nggawé piyambaké dadi salahsijiné juru main bal-balan sing loyal ana ing timé. Wektu piyambaké pensiun taun 2011, piyambaké dadi juru main Manchester United paling suwé nomer 2 sing mbela tim kuwi, sawisé Ryan Giggs.

Tetandhingan kapisan internasionalé ya iku taun 1995 lan dadi pilihan kapisan kanggo klub utawa nagara kura luwih sakdawané 10 taun.

Neville kuwi masé juru main bal-balan lan kapten Everton Phil Neville, sing uga tau dadi pamainé Manchester United (teka taun 1993 nganti 2005). Adiké Tracey Neville dadi juru main bola jaring kanggo Inggris, Jill ibuné kerja dadi receptionis kanggo Bury.

Wiwit pensiun ndhik akir mangsa 2010-11, Neville dadi komentator bal-balan kanggo Sky Sports. Ndèk tanggal 14 Mèi 2012, Piyambaké nandatangani kontrak sing dawané 4 taun karo  FA kanggo dadi salah siji pelatih ndhik staf kepelatihan timnas Inggris sing dimanajeri karo Roy Hodgson sing bakal tampil ndhik Euro 2012. Sawisé gelaran Euro 2012, Neville nyoba peruntungané dadi juru latih, klub gedhé sepisan kang dilatih yaiku Valencia C.F., nanging sasuwené ora nganti semusim Neville dipecat déning klub jalaran kaanggep gagal gawa Valencia tampil apik. Saiki Neville makarya ing salah siji stasiun tipi Inggris dadi pundit utawa komentator bareng mantan pamain bal liyané.